त्रकालें बेल्लै राजा होर सैर करन निकले तां बजीर होर बी कन्ने होई गे ते राजा दा ओ जवान बी उन्दे पिच्छें, पिच्छें टुरन लगी पेया। सैर करदे-करदे ओ सारे गै शाही बागा च गे। उत्थें हर पासै जूही, गुलाब, मोतिया, चम्बा ते चमेली दी खुशबु खिल्लरे दी ही। राजे ने जूही दा फुल्ल त्रोड़ेया ते बजीरा ने चमेली दा ते उसी सिंगियै आखन लगे वाह्, किन्नी शैल खुशबू ऐ, जवान ने उनें दौनें जनें दी गल्ल सुनियै फट्ट कीते दे मोतिया ते गुलाब दे फुल्ल त्रोड़िए राजा ते बजीर अग्गें पेश करियै आक्खन लगा, माहराज दिक्खो किन्नी खुशबो ऐ, इनें फुल्लें च इयै नेई खुशबो तुसेंगी होर कुतै बी नईं थोई सकदी।